hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en en en en en en en hu en hu en hu en fr en hu en hu en hu en fr en hu en hu en hu hu en fr en hu en hu en fr en hu en hu en hu en fr en hu en ru en hu hu hu hu en fr en hu en hu en hu en fr en hu en hu en hu hu en fr en hu en hu en hu en fr en hu en hu hu en hu en fr en hu en hu hu hu en hu hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2017. május 08. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Cikkajánló – 2017. május 08.
Jogsértő érettségi? Nyugdíjemelés? Új érdekérvényesítési formák: kivonulás (Lungo Drom), pertársaság (MOK). Nullához közelítő társadalmi szolidaritás.
Nehezebb lesz, sőt több tízezer diák számára a továbbtanulás szempontjából hátrányos eredményeket is hozhat az idei érettségi Mendrey László szerint.
Mendrey jogsértőnek tartja az érettségit
A Pedagógusok Demokratikus Szakszervezetének elnöke szerint több tízezer diák kerülhet hátrányba.
(Ujlaky István középiskolai tanár írása) A ballagás a tarisznya- és a meghívó-készítőknek nyújt megélhetést. Újabban némely plakát ballagási bálra ajánl helyszínt. Ennek aztán semmi hagyománya nincs, szükség sincs rá, ez csupán a vendéglátóipari helyek törekvése, hogy még egy alkalommal pénzt keressenek.
A szalagavatóval kezdődő és az első egyetemi vizsgaidőszak végéig tartó „nagy év” a diákok felnőtté válásáé, sok élménnyel és feladattal. Másoknak pusztán a nagy biznisz éve.
CEU. Hamis irat a kormánytól
Kínos technikai hibát vétett Semjén Zsolt a lex CEU benyújtásakor. Lattmann Tamás nemzetközi jogász szerint a baki akár érvénytelenítheti is a törvényt.
(PSZ ajánlással) Csak az idei tanévben nőtt ekkorára a szám, közülük mintegy négyezren pályaelhagyók. A Pedagógusok Szakszervezetének elnöke szerint a kormánynak be kell ismernie: a tanári életpályamodell megbukott – olvasható a Népszava cikkében.( Mi is szemléztük annak idején ezt az alaphírt, a teljesség okán ismételjük meg a figyelmet ismét ráirányítva a nehéz helyzetre.)
Kevés a pedagógus, sokan elhagyják a pályát
(PSZ ajánlással) A Klubrádió Esti gyors c. műsorának ( ápr. 28-án) Szüdi János arról beszélt, hogy
(PSZ ajánlással) Cikk a Magyar Nemzetben
(PSZ  ajánlással) A matematikateljesítményben a 6–8. évfolyamban jelentős a fejlődés, a 8–10. évfolyamban viszont lelassul – derült ki a 2016-os országos kompetenciamérés eredményeiből. A legkiemelkedőbb teljesítményeket a fővárosban mérték.
Brassói Sándor: minimálisan javult a szövegértés
Egyre többen tanulnak külföldön
(PSZ ajánlással) A PDSZ is elmondta véleményét.
A PSZ ápr 28-ai sajtótájékoztatójáról, a kiadott közleményről
A mi lapszemlénk az alábbit hozta:
PSZ: elfogadhatatlan passzusok a köznevelési törvény tervezett módosításában
A Pedagógusok Szakszervezete (PSZ) szerint a köznevelési törvény tervezett módosítása több ponton súlyosan sérti a leghátrányosabb helyzetben lévő tanulók és szülők érdekeit. A szakszervezet a leghatározottabban tiltakozik a tervezett változtatások ellen, és azt kéri, hogy az Országgyűlés jelen formájában ne szavazza meg. Balog Zoltán szakminisztertől azt kérik, hívja össze a pedagógusok sztrájkbizottságának ülését
Ők lettek az év tanárai egy szavazáson
Húszezer tablettel indítanak digitális programot az iskolákban
Kiírták a közbeszerzést 20 ezer tabletre, az eszközöket ötödikes diákok kaphatják meg, akik részt vesznek abban a digitális kísérleti programban, amelynek keretében kipróbálják, hogyan működik a hagyományos tankönyvek kiváltása digitális eszközökkel és egyéb tartalmakkal – mondta a Magyar Időknek Czunyiné Bertalan Judit digitális tartalomfejlesztésért felelős kormánybiztos.
Harmadik világbeli állapotok az egészségügyben?
Az ATV Start vendége Bősz Anett ügyvivő, Liberálisok.
Túl sokat fizetett az állam a műhibaperekben?
Az ATV Start vendége Asbóth Márton betegjogi programvezető, TASZ.
Pertársaságot alakított egy orvoscsoport
A Magyar Orvosi Kamara (MOK) elleni perhez gyűjt orvosokat az Élhető Orvosi Kamaráért elnevezésű Facebook-csoport. A társaság célja, hogy jogszerű működésre bírják a köztestületet.
Tízszeres fizetés: Külföldi állások közül válogathattak az egészségügyi dolgozók
Külföldi álláslehetőségek közül válogathattak vasárnap az egészségügyben dolgozók a Gellért Hotelben. A Careers in White nevű nemzetközi cég európai és közel-keleti állásokat, elhelyezkedési és beilleszkedési lehetőségeket nyújt az érdeklődőknek. A magyar fizetésekhez képest akár tízszeresét is megkereshetik kint a fiatalok.
Csúnyán becsapta a kormány a mentőket
Hidegzuhanyként érte a mentődolgozókat Varga Mihály minapi bejelentése, miszerint 10 százalékkal emelik a bérüket. Ez ugyanis töredéke annak, amiről az az életpályamodell szól, amit el is fogadott a szaktárca. Abban a mentőtiszteknek 170-220, mentőápolóknak 80-110 ezres emelést ígértek, ami az átlagos bruttó 195 600 forintos bér 10 százalékos emeléséhez képest lényegesen nagyobb növekedést jelentene, jelentett volna. Többen fel is mondtak.
A kormány áttekinti a szakszervezetek kéréseit
Ismét tárgyalóasztalhoz ült az egészségügyért felelős államtitkár a Magyarországi Munkavállalók, Szociális és Egészségügyi Ágazatban Dolgozók Demokratikus Szakszervezete (MSZ EDDSZ) és a Mentődolgozók Önálló Szakszervezete (MÖSZ) mint sztrájktárgyaló partnerek, valamint stratégiai partnereik, a Magyar Orvosi Kamara (MOK), a Magyar Egészségügyi Szakdolgozói Kamara (MESZK) és a Magyar Gyógyszerészi Kamara (MGYK) képviselőivel. A tárgyaláson megjelentek a Nemzetgazdasági Minisztérium illetékes szakmai vezetői is.
Betlehem József szerint a diplomás ápolók mesterfokú képzésével javulhat a betegellátás
A diplomás ápolók mesterfokú képzésével javulhat a betegellátás – mondta a népegészségügyi és egészségügy rendszer hatékonyságának növelése érdekében kiterjesztett hatáskörű szakdolgozói ellátási modell fejlesztésének koordinációjáért felelős miniszteri biztos pénteken az MTI-nek.
Csökkent az elvándorlás, de még mindig toborozzák a magyar orvosokat
Minimális mértékben ugyan, de csökkent a külföldre vándorló orvosok száma, ami az utóbbi évek béremeléseinek köszönhető – véli a A Rezidensek és Szakorvosok Szakszervezetének elnöke. Dénes Tamás szerint ugyanakkor még mindig van hova emelni, a külföldi bérek 30-40 százalékát kellene kifizetni a magyar szakembereknek is. Közben folyamatosan toborozzák a külföldi országok a magyar orvosokat.
A kezdetek óta azonos elvek mentén dolgozik a Magyar Vöröskereszt
Habár feladatköre kibővült, az alapítása óta ugyanazon alapelvek mentén dolgozik a Magyar Vöröskereszt – mondta a szervezet főigazgató-helyettese hétfőn, a Nemzetközi Vöröskereszt – Vörösfélhold világnapon az M1 aktuális csatorna műsorában.
Elégedettek az új büdzsével a munkavállalók
Jónak és megvalósíthatóan nevezte a Munkástanácsok Országos Szövetségének elnöke, hogy a jövő évi költségvetés tervezete további növekedést jelez a bérekben és az életszínvonalban egyaránt.
Palkovics Imre a Kossuth Rádió 180 perc című műsorában hangsúlyozta: a büdzsétervezet az idei 13 százalék bruttó bérnövekedés után jövőre is több mint 10 százalékos emelkedést tartalmaz.
Kifosztott közmunkások. Saját “pénzt” nyomtatott Túrricse ura
Garda Endre, a 700 lakosú Túrricse polgármestere nem pénzben, hanem saját nyomtatású, valójában értéktelen “utalvánnyal” fizette a közmunkásokat. Pályázati pénzből, tehát saját tőke nélkül “szövetkezeti szociális boltot” nyitott, amiben a kiosztott jegyekkel dupla áron lehetett vásárolni – mutatja be a bizarr történetet a HírTv Célpont c. műsora.
Uniós pénzek – A csalóké 25 százalék
Konferenciát rendeztek Budapesten az uniós pénzekkel való visszaélésekről. A magyar kormányzat bojkottálta az eszmecserét.
Tölgyessy: az uniós támogatás a legkönnyebben lenyúlható pénz
A korrupció elleni erőfeszítések fontosságát hangsúlyozták a felszólalók a Transparency International (TI) Magyarország nemzetközi konferenciáján, pénteken Budapesten.
Állami pontrendszer a menzákon?
Magyarországon Európában az egyik legkevesebbet, nagyjából 200-400 forintot költenek egy fejadagra. Igen lesújtó képet vázolt fel a hazai közétkeztetés helyzetéről az a Magyar Nemzet birtokába került törvénytervezet, mely megreformálná a menzák finanszírozását. A dokumentumban az áll, hogy a menzákon 20-30 évvel ezelőtti állapotok uralkodnak, jellemzően olcsó, rossz minőségű alapanyagokat használnak fel, a szolgáltatóknál pedig gyakran a profit az elsődleges szempont, nem pedig az elégedett fogyasztó. A törvénytervezet – amelyet a kormány még nem tárgyalt – ezeken az állapotokon változtatna, méghozzá egy központilag meghatározott minőség-ellenőrzés bevezetésével.
Nullához közelít a társadalmi szolidaritás
Már rég nem működhetne olyan több száz fős intézmény, mint a gödi Topház Speciális Otthon, amelyről a napokban jelent meg egy lesújtó jelentés.
Magára hagyják Farkas Flóriánt – Megszűnik a Lungo Drom?
Megszűnés fenyegeti a Lungo Dromot, ugyanis hamarosan százas vagy akár ezres nagyságrendben léphetnek ki tagok a roma közéleti szervezetből – írta a hvg.hu. A kilépők hamarosan új országos szervezetet alapíthatnak a hitelét vesztett, Farkas Flórián miniszterelnöki biztos elnökölte Lungo Drom helyett. Kérdés, hogy a Fidesz 2018-ban ismét vállalni meri-e eddigi szövetségesét. A szervezet korábbi alelnöke, Vajda László a Klubrádiónak azt mondta, már akkor történt egy szakadás, amikor Farkas Flórián több, vele szembeszálló megyei vezetőt is kizárt a Lungo Dromból
Csúnya múltja van a bábjátékos plakátnak
A külügyi tárcát irányító Szijjártó Péter tegnap közleményben szólította föl lemondásra Frans Timmermanst, az Európai Bizottság alelnökét, amiért az egy interjúban azt állította, Orbán Viktor antiszemita hangot ütött meg Soros Györgyöt támadva. A miniszter válaszul felsorolta a kormány által az antiszemitizmus ellen tett lépéseket, ám kihagyta az ugyanebből a szempontból gyanút kiváltó intézkedéseket, mint például a Szabadság téri “megszállási emlékmű” felállítását, a székesfehérvári Hóman-szobor történetét vagy a Sorsok Háza körül kialakult vitát.
A Fidesz jelöltje nyerte a debreceni időközi választást
Türk László, a Fidesz-KDNP jelöltje nyerte az időközi választást Debrecen 6-os számú választókerületében.
Pogátsa Zoltán: az idei lehetne a baloldal lázadásának éve
A most utcán lévő emberek a magyar középosztály Pogátsa Zoltán közgazdász-szociológus szerint. Úgy látja, nem az egyébként is tiltakozókat, hanem az érdekeik védelmére ma nem képeseket, az elszegényedett, lecsúszott középosztályt kellene mobilizálni, őket pedig markáns szociáldemokrata politikával lehet képviselni. A nemzetközi politikai gazdaságtan szakértője, több egyetem – például a CEU – oktatója szerint a társadalmi viszonyokból, a szegénységből következik, hogy markáns baloldali politikára lenne szükség, azt pedig Pogátsa nem is érti, miért lenne gyűlöletkeltő a “Fizessenek a gazdagok!” szlogen, szerinte ugyanis ez az igazságos.
Az M1-hez került annak a hangfelvételnek néhány részlete, amin a gyanú szerint Ózd jobbikos polgármestere és a jegyző beszélget. Például egy ózdi közbeszerzési eljárásról. A felvételen úgy tűnik, hogy a jobbikos politikus azt szeretné elérni, hogy ne az olcsóbb, hanem a 40 millió forinttal drágább ajánlat nyerje a közbeszerzést. A Fidesz szerint felmerül a korrupció gyanúja, a jobbikos polgármester szerint ő becsületesen dolgozik.
Hogyan lesz a 8 milliárdból 140 milliárd forint?
A Heti Napló Sváby Andrással munkatársai a budapesti vizes világbajnokság gigantikus költségeinek nyomába eredtek. De az adásban szó lesz még az ügynökkérdésről, az útépítések lassúságáról és Magyarország legdrágább és legolcsóbb eladó ingatlanáról.
Bárándy: Nem úszhatja meg Orbán az átvilágítást
Pintér Sándornak kellene lépnie, de az orosz ügyek ismeretében különös jelentősége van annak, hogy Orbán Viktor eddig nem esett át a „C típusú” átvilágításon. Mindenképpen indokolt, hogy ez megtörténjen, ezt kezdeményezni kell – mondta az ATV Egyenes beszéd című műsorában Bárándy Gergely.
A kormányközeli Századvég Alapítvány friss közvélemény-kutatásának eredményei szerint a kormánypártok előnye stabil, a Jobbik támogatottsága tovább csökkent, ezzel mind a teljes népesség, mind a biztos szavazó pártválasztók körében az MSZP megelőzte a szélsőjobboldali pártot.
Munkásszállások építését támogatja a kormány
Kilenc milliárd forintos program indul munkásszállások építésére, illetve munkásszállóként felhasználható ingatlanok felújítására, a támogatásra önkormányzatok vagy önkormányzati társulások nyújthatnak be kérelmet szeptember 30-ig – tájékoztatott Varga Mihály, nemzetgazdasági miniszter.
Újabb nyugdíjemelés jöhet az idén – mondta a miniszterelnök Nagygécen, ahol meglátogatott egy helyi lakost csütörtökön. Orbán Viktor csütörtökön a Szabolcs megyei Csengeren átadta a város tanuszodáját, majd a hatlelkes Nagygécére utazott. A kormányfő egy Bözsi néniként emlegetett idős nővel beszélgetve jegyezte meg: novemberben újabb nyugdíjemelés jöhet, ha a gazdaság helyzete megengedi – adja hírül az MTI.  Nota bene: a bözsinénis, sajátos konzultáció során, a jó király Orbán Viktor egyes szám első személyt használva, azt mondja: Ha úgy vannak a számok, akkor emelek.
Nyugdíjemelésről beszélt Orbán Viktor özvegy Csúcs Imrénével
A miniszterelnök azt mondta az idős asszonynak, hogy novemberben ismét emeli a nyugdíjat, ha “úgy vannak a számok”.
Nagygécre látogatott Orbán Viktor. A faluban mindössze hatan laknak, egyiküket, özvegy Csúcs Imrénét otthonában kereste fel a miniszterelnök. Az idős asszony többek között arról beszélt, hogy minden évben választást kellene tartani, mert akkor évente lenne nyugdíjemelés.
Orbán azt mondta, “ha úgy vannak a számok”, novemberben ismét emeli a nyugdíjat. Emelett emlékeztetett a tavalyi 10 ezer forintos utalványra is, amit a nyugdíjasok kaptak.
Ujhelyi: Legyen nemzeti ünnep az Európa-nap!
Orbánék ünnep és figyelem helyett egyszerűen negligálják az uniós évfordulókat. Számukra sem a csatlakozás napja, sem – az egyébként május 9-én ünnepelt – Európa Nap nem jelent semmit. Sőt, inkább igyekeznek adminisztratív és politikai eszközökkel ellehetetleníteni azt. Pedig itt lenne az alkalom, hogy Európa zászlaja alatt együtt emeljük meg a magyar nemzeti lobogót: ezért javaslom, hogy legyen nemzeti ünnep az Európa nap!
Ma tesz esküt Áder János
A parlament kéthetes ülésének befejező ülésnapja az ilyenkor megszokottnál korábban, reggel 9 órakor kezdődik, az államfői eskütételre várhatóan 13 órakor, a kérdéseket és az azonnali kérdéseket követően kerül sor.
Áder esküt tesz, a téren tüntetnek ellene
Az eskütétellel egy időben tüntetést szervezett a Kossuth térre az Együtt, „Beszólunk Ádernek, szólj be neki te is!” címmel. „A Fidesz-választotta kádert megint felesketik, pedig az elmúlt hónapban végleg bizonyította alkalmatlanságát a nemzet egységének megtestesítésére” – írták az esemény Facebook-oldalán. Azt ígérték, a térről hangszórón keresztül juttatják el az államfőnek a tüntetők üzeneteit.
Átvette villája építéstét Mészáros Lőrinc cégétől a megrendelő Szíjj László. Eddig másfél évet késnek az átadással, de azt nem tudni, a kivitelezőcsere belháborút jelez-e Orbán Viktor strómanja és az “új Közgép” tulajdonosa között.
Itthonról mozgatják Schmidt Mária cégének új tulajdonosát
Egy magyar származású svájci üzletember lehet az egyre kacifántosabb BIF-sztori legújabb fordulatának központi szereplője. A már 2015 óta három üzleti kör – a korábbi FHB-vezér és tulajdonos Spéder Zoltán, Nobilis Kristóf üzletember, illetve Schmidt Mária és családja – harcmezejének számító Budapesti Ingatlanhasznosítási és Fejlesztési (BIF) Nyrt. körül múlt héten kezdett ismét forrni a levegő. A cég már kedden bekerült a hírekbe azzal, hogy papírjaival szokatlanul nagy, közel négymilliárd forintos forgalmat bonyolítottak le a budapesti értéktőzsdén.
Az Éjjeli farkasok látogatása
A Fiumei úti Sírkert szovjet katonai parcellájában koszorúzott csütörtök este az Éjjeli farkasok nevű orosz motorosbanda – írta a 168 Óra. A hetilap videót is közölt az akcióról. A motorosoknál több önkényuralmi jelkép, sarló-kalapácsot ábrázoló zászló volt, illetve vörös csillagos zászlót is feltartottak az emlékműnél.
Orosz hackerek gyakorlatozhattak nálunk
Ugyanaz az orosz titkosszolgálati hátterű hackercsapat törhette fel Emmanuel Macron pártjának elektronikus levelezését, amely 2014-ben megkísérelte “lehalászni” a magyar Honvédelmi Minisztérium (HM) email-jelszavait is – derül ki az adatokból.
“Figyelmeztetés az ellenzék számára”
Oroszországba vezetnek a nyomai annak a számítógépes támadásnak, amely a francia elnökválasztás eredményét próbálja befolyásolni. Hasonló incidens zavarta meg az amerikai elnökválasztást is. Most Emmanuel Macron pártjának levelezése került meghamisítva nyilvánosság elé, ráadásul a kampánycsendre időzítve. Reméljük, hogy ennek ellenére Marcon lesz Franciaország új elnöke – teszi hozzá a párt szóvivőjének közleménye.
“A taknyukon és a vérükön kell őket kirángatni” – Feljelentik Bayert
„Orbán kegyence nem fenyegethet senkit veréssel, főleg nem nyilvánosan, főleg nem egy közösséget” – jelentette ki az Együtt alelnöke szerkesztőségünkhöz eljuttatott közleményében. Berkecz Balázs ezért feljelenti Bayer Zsoltot közösség elleni uszítás bűncselekmény elkövetése miatt.
Sajtó ? – szabadság ?…Ügynököznek a támadók
Több százan tüntettek szombaton, s tiltakoznak a hazai sajtó-szakmai szervezetek is, miután a Fidesz nemhogy nem szégyenkezett, de vádaskodásba kezdett egy újságíró bántalmazása után
Újságírók vegzálása – Lépnek a sajtószakmai szervezetek
Nem válhat normává az újságírók megfélemlítése, bántalmazása, megalázása és kitiltása – ne hagyjuk magukra a média munkatársait!- írják a közleményben.
MSZP: nem válhat normává a fizikai erőszak
Kunhalmi Ágnes, a szocialisták budapesti elnöke, parlamenti képviselője vasárnap Budapesten sajtótájékoztatón úgy fogalmazott, a “fideszes gyűlölet- és erőszakkultúra újabb áldozatot szedett”, amikor a XI. kerület egyik fideszes alkalmazottja “megráncigált” egy újságírót egy “hivatalos kormányzati rendezvényen.
Mészáros Lőrinc cégvezetője kapott sajtódíjat
Újságírói, publicisztikai és főszerkesztői tevékenységének, valamint a pécsi közéleti média megújításában elért sikerei elismeréseként a Várady Ferenc-díj kitüntetést adományozta Pécs városa – lényegében Páva Zsolt fideszes polgármester -Pauska Zsolt újságíró részére.
2016 októberében nevezték ki Magyarország leggyorsabban gazdagodó embere, Mészáros Lőrinc tulajdonolta Mediaworks tartalomfejlesztési igazgatójává. Pauska arról is ismert volt egy pár perc erejéig, hogy 50 ezer forintos „nyomravezetői díjat” ajánlott fel annak, aki előkeríti Gyurcsány Ferenc pécsi egyetemi diplomamunkáját..
Farkas Bertalan magyar űrhajósnőben reménykedik
Farkas Bertalan, az első magyar űrhajós is látogatást tett Egerben, a Szakmák Éjszakáján, ahol a Kereskedelmi, Mezőgazdasági és Vendéglátóipari Szakgimnázium diákjainak tartott előadást élményeiről – írja a heol.hu. A lap rövid interjút is készített vele.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.